نوشکے: حکمران جماعت بلوچستان عوامی پارٹی ناکنڈآن ملک اٹ خلنگ پرغنگ‘ عمران خان نا برخلاف برانزی ریلی و پاک فوج انا حق اٹ و عمران خان نا برخلاف نعرہ خلنگا‘ پنچ شنبے نا دے بلوچستان عوامی پارٹی نا ضلعی جنرل سیکرٹری میر عبدالرحمان لانگو ناکماشی ٹی سردار اسداللہ خان جمالدینی روڈ آن بی اے پی نا کارندہ غاک ملک اٹ خلنگ پرغنگ‘ قومی ملکیت آتے نسخان رسیفنگ آ عمران خان نا برخلاف برانزی ریلی اڈ تسر و ریلی نا شریدار آک میر گل خان نصیر چوک آ برانز کریر‘ برانزی تیان تران کرسا میر عبدالرحمن لانگو میر اسماعیل مینگل اسک پاریر کہ عمران خان آ میگا کرپشن و قومی خزانہ ءِ نسخان رسیفنگ نا دوبہ غاک ءُ‘ عمران خان کانود آن بھلن اف۔
(آن لائن)
